open-index/open-wikipedia-markdown huggingface dataset:
Οίκος του Σάουμπουργκ

Ο **Οίκος του Σάουμπουργκ** ή Σάουενμπουργκ ήταν μια δυναστεία Γερμανών κυβερνητών, γνωστών με το όνομα αυτό από το 1485. Η οικογένεια κυβέρνησε την κομητεία του Χόλσταϊν και τις υποπεριοχές της όπως Χόλσταϊν-Ιτσεχό, Χόλσταϊν-Κίελο, Χόλσταϊν-Πίνεμπεργκ, Χόλσταϊν-Πλεν, Χόλσταϊν-Ζέγκεμπεργκ, Χόλσταϊν-Ρέντσμπουργκ και τα τελευταία χρόνια το δουκάτο του Σλέσβιχ. Οι Σάουμπουργκ προέρχονταν από το κάστρο του Σάουμπουργκ κοντά στον ποταμό Βέζερ. Οι ιδιοκτήτες του κάστρου ονόμαζαν τον εαυτό τους λόρδους και αργότερα κόμητες, ενώ ο Αδόλφος Α΄ ορίστηκε πρώτος λόρδος του Σάουμπουργκ (1106).
Το 1110 ο Αδόλφος Α΄, λόρδος του Σάουμπουργκ ορίστηκε από τον Λοθάριο, δούκα της Σαξονίας, κάτοχος του Χόλσταϊν και του Στόρμαρν, με το Αμβούργο ως δώρο. 
Το Χόλσταιν βρισκόταν υπό την κατοχή της Δανίας μετά τη *μάχη του Στέλαου* (1201), αλλά ανακαταλήφθηκε από τους κόμητες του Σάουμπουργκ και τους συμμάχους τους μετά τη δεύτερη μάχη του Στέλαου (1227).
Μετά τον θάνατο του κόμητος Όθωνα Ε΄ (1640) χωρίς να αφήσει απογόνους, ο Οίκος του Σάουμπουργκ εξέλιπε και η κομητεία του Χόλσταϊν-Πίνεμπεργκ ενσωματώθηκε με το δουκάτο του Χόλσταϊν. Η περιουσία της κομητείας του Σάουμπουργκ διανεμήθηκε στα τρία: το πρώτο ενσωματώθηκε με το πριγκιπάτο του Λύνεμπουργκ, το δεύτερο με την κομητεία του Σάουμπουργκ-Λίππε και το τρίτο συνέχισε με την ονομασία κομητεία του Σάουμπουργκ και κυβερνήθηκε από την Έσση-Κάσσελ.

## Γενεαλογικό δέντρο του Οίκου του Σάουμπουργκ

## Πηγές
*Lemma Schauenburg/Schaumburg. In: Klaus-Joachim Lorenzen-Schmidt, Ortwin Pelc (Hrsg.): Schleswig-Holstein Lexikon. 2. Aufl., Wachholtz, Neumünster, 2006

## Παραπομπές
Γουλιέλμος της Έσσης-Φίλιπσταλ-Μπάρχφελντ (1831-1890)

Ο **Γουλιέλμος** (γερμ. *Wilhelm*, 3 Οκτωβρίου 1831 - 17 Ιανουαρίου 1890) του Οίκου της Έσσης ήταν πρίγκιπας της Έσσης-Φίλιππσταλ-Μπάρχφελντ. Έγινε υποναύαρχος του Πρωσικού Ναυτικού και τιμητικά υποναύαρχος της Γερμανικής Αυτοκρατορίας.

## Βιογραφία
Ο *Γουλιέλμος Φρειδερίκος Ερνέστος* γεννήθηκε στο Μπουργκστάινφουρτ και ήταν ο τέταρτος (τρίτος επιζήσας) γιος του Καρόλου της Έσσης-Φίλιπσταλ-Μπάρχφελντ και της Σοφίας, κόρης του Λουδοβίκου Γουλιέλμου Γελδρίκου Ερνέστου του Μπέντχαϊμ και Στάινφουρτ. Είχε ακόμη δύο αδελφές από τον πρώτο γάμο του πατέρα του με την Αυγούστα του Χοενλόε-Ίνγκελφινγκεν.

Υπηρέτησε στο Δανικό και Βρετανικό Ναυτικό και από το 1854 το Πρωσικό ως υποπλοίαρχος. Διοίκησε την κορβέττα *Αμαζόνα* και προήχθη σε πλωτάρχη. Ανέλαβε την κορβέττα *Ντάντσιχ* και υπό τον ναύαρχο Αδαλβέρτο της Πρωσίας συμμετείχε σε εξερεύνηση στην Αφρική. Όταν ο Αδαλβέρτος τιμώρησε Μαροκινούς, ο Γουλιέλμος διαφώνησε και ο Αδαλβέρτος τον έπαυσε για ένα διάστημα.

Έγινε πλοίαρχος και του δόθηκε η φρεγάτα *Θέτις*. Μετά έγινε υποναύαρχος και στον Γαλλο-Πρωσικό Πόλεμο εστάλη για διαπραγματεύσεις με τον Γάλλο αντιναύαρχο Μαρτίν Φουρισόν. Το 1872 έγινε τιμητικά υποναύαρχος του Αυτοκρατορικού Ναυτικού της Γερμανίας. Απεβίωσε το 1890 σε ηλικία 59 ετών στο Ρότενμπουργκ επί του Φούλντα. Το 1905 απεβίωσε ο δευτερότοκος αδελφός του, Αλέξιος, και τον διαδέχθηκε ο δεύτερος επιζήσας γιος του, Χλωδοβίκος.

## Οικογένεια
Παντρεύτηκε τέσσερεις φορές:

1) Το 1857 παντρεύτηκε τη Μαρία, κόρη από μοργανατικό γάμο του Φρειδερίκου Γουλιέλμου Α΄ της Έσσης-Κάσσελ. Είχε πέντε τέκνα, που ως απόγονοι μοργανατικού γάμου δεν μπορούσαν να λέγονται πρίγκιπες της Έσσης ή να γίνουν διάδοχοι:
* Φρειδερίκος Γουλιέλμος (1858 - 1902).
* *Κάρολος* Γουλιέλμος (1861 - 1938).
* Σοφία Αυγούστα *Ελισάβετ* (1864 - 1919), παντρεύτηκε το Φερδινάνδο του Ίζενμπουργκ-Μπύντινγκεν.
* *Αλίκη* Μαρία (1867 - 1868).
* Καρολίνα *Λουίζα* (1868 - 1959), παντρεύτηκε το Ροδόλφο του Λίππε-Μπίστερφελντ.
Το 1872 διαζεύχθηκαν και η Μαρία και τα τέκνα της έλαβαν τον τίτλο *πρίγκιπες του Άρντεκ*.

2) Το 1873 παντρεύτηκε την ανιψιά του, Ιουλιανή, κόρη του Λουδοβίκου του Μπέντχαϊμ & Στάινφουρτ, και της Μπέρτα, ετεροθαλούς αδελφής του. Είχε τέσσερα τέκνα:
* *Μπέρτα* Λουίζα Οττιλία Αυγούστα Αδελαΐδα Μαρία (1874 - 1919), παντρεύτηκε το Λεοπόλδο Δ΄ του Λίππε.
* Χλωδοβίκος (1876 - 1954), Λανδγράβος της Έσσης-Φίλιππσταλ-Μπάρχφελντ.
* *Εδουάρδος* Ερνέστος Αλέξιος Χέρμαν Φίλιππος (1878 - 1879).
* *Ιουλιανός* Κάρολος Γεώργιος Γουλιέλμος (1878), δίδυμος του Εδουάρδου.

3) Το 1878 η Ιουλιανή απεβίωσε και ο Γουλιέλμος το 1879 παντρεύτηκε την Αδελαΐδα, μεγαλύτερη αδελφή της δεύτερης συζύγου του, Ιουλιανής. Η Αδελαΐδα απεβίωσε το 1880, έπειτα από πέντε μήνες.

4) Το 1884 ο Γουλιέλμος παντρεύτηκε την Αυγούστα, κόρη του Φρειδερίκου του Σλέσβιχ-Χόλσταϊν-Σόντερμπουργκ-Γκλύξμπουργκ (αδελφού του Χριστιανού Θ΄ της Δανίας). Είχε ένα τέκνο:
* Χριστιανός (1889 - 1971), Πρίγκιπας της Έσσης-Φίλιππσταλ-Μπάρχφελντ

## Πρόγονοι

## Αναφορές


Κατηγορία:Οίκος της Έσσης
Κάστρο Τσαρουχλίου

Το **Κάστρο του Τσαρουχλίου** είναι μεσαιωνικό οχυρό κτίσμα, ερείπια του οποίου διασώζονται κοντά στο χωριό Πεύκο (πρώην Τσαρούχλι) του Δήμου Καλαβρύτων.

Στα νοτιοδυτικά του χωριού και σε απόσταση 2 περίπου χιλιομέτρων από αυτό υψώνεται απόκρημνος κωνοειδής λόφος που ονομάζεται "τα Κάστρα" ή "Άγιος Γεώργιος". Ο λόφος αυτός είναι οχυρωμένος και το τείχος που τον περιβάλει έχει μήκος 130 μέτρα. Εντός της οχυρωμένης έκτασης που είναι περίπου 400 m² διασώζονται τα ερείπια τριών πύργων, μιας δεξαμενής αλλά και άλλων κτιρίων των υστεροβυζαντινών χρόνων (1204 μ.Χ. - 1453 μ.Χ.), που είναι κτισμένα όπως και η οχύρωση χωρίς τη χρήση συνδετικού υλικού. Ο κεντρικός πύργος (donjon) που βρίσκεται στην νότια πλευρά του οχυρωμένου χώρου, έχει μήκος  8 μέτρα και πλάτος 5 μέτρα. Ερείπια δεκάδων άλλων κτιρίων διασώζονται και εκτός της οχυρωμένης έκτασης. Στην βορειοανατολική πλευρά του λόφου υπάρχει πηγή από την οποία υδρευόταν η εγκατάσταση ενώ στη νοτιοδυτική βρίσκεται ο ερειπωμένος ναΐσκος του Αγίου Γεωργίου.

## Πηγές

* Γεώργιος Παπανδρέου, ''Ιστορία των Καλαβρύτων'', επιμέλεια: Δημήτρης Σ. Αβραμίδης, Έκδοση της Κοινωφελούς Δημοτικής Επιχείρησης Πολιτιστικής και Κοινωνικής Ανάπτυξης και Ποιότητας Ζωής Δήμου Καλαβρύτων (ΔΕΠΑΠΟΖ), Καλάβρυτα 2011, Δεύτερη Έκδοση, σελ. 128. ISBN 978-960-89356-3-1 (Α' έκδοση: 1928)
* 

Τ
Τ
Κ
Χλωδοβίκος της Έσσης-Φίλιπσταλ-Μπάρχφελντ

O **Χλωδοβίκος** (γερμ. *Chlodwig*, 30 Ιουλίου 1876 - 17 Νοεμβρίου 1954) από τον Οίκο της Έσσης ήταν τιτουλάριος λανδγράβος της Έσσης-Φίλιππσταλ-Μπάρχφελντ (1905-1954). Έγινε αξιωματικός του πρωσικού στρατού. Από το 1925 έγινε ο εκπρόσωπος του κλάδου της Έσσης-Φίλιππσταλ. 

## Βιογραφία
Ο *Χλωδοβίκος Αλέξιος Ερνέστος* γεννήθηκε στο Μπουργκστάινφουρτ και ήταν ο τρίτος γιος του Γουλιέλμου της Έσσης-Φίλιππσταλ-Μπάρχφελντ και της Ιουλιανής, κόρης του Λουδοβίκου του Μπέντχαϊμ & Στάινφουρτ. Τα δύο μεγαλύτερα αδέλφια του, Φρειδερίκος Γουλιέλμος και Κάρολος Γουλιέλμος, ήταν από τον πρώτο, μοργανατικό γάμο του πατέρα του και έτσι δεν είχαν δικαίωμα στη διαδοχή. Ο Χλωδοβίκος ήταν από δεύτερο γάμο.

Υπηρέτησε στον πρωσικό στρατό και έφτασε ως το βαθμό του αντισυνταγματάρχη. 

Το 1866 η Πρωσία είχε προσαρτήσει την Έσση-Κάσσελ, συμπεριλαμβανομένου του Φίλιππσταλ και του Μπάρχφελντ. Έτσι ο θείος του Αλέξιος του Μπάρχφελντ, κράτησε τον τίτλο μόνο· αποζημιώθηκε με κάστρα, χρήματα και μια θέση στην Άνω Βουλή των Λόρδων της Πρωσίας. Ο Αλέξιος ήταν ο μεγαλύτερος αδελφός του Γουλιέλμου, ο οποίος ετελεύτησε το 1890. Όταν το 1905 απεβίωσε και ο Αλέξιος, τον διαδέχθηκε ο Χλωδοβίκος ως τιτουλάριος λανδγράβος του Μπάρχφελντ και έλαβε τη θέση του στην Άνω Βουλή των Λόρδων της Πρωσίας.

Η αδελφή της συζύγου του, Ελεονώρα, ήταν σύζυγος του Ερνέστου Λουδοβίκου της Έσσης-Ντάρμστατ & παρά τω Ρήνω.

Το 1925 κληρονόμησε τον 4ο εξάδελφό του Ερνέστο, τελευταίο εκπρόσωπο του κλάδου Φίλιππσταλ, επανενώνοντας έτσι τους τίτλους Φίλιππσταλ και Φίλιππσταλ-Μπάρχφελντ. 

Τη δεκαετία του 1930 οι γιοί του Γουλιέλμος και Αλέξανδρος Φρειδερίκος εισήλθαν στο κόμμα των Ναζί, αλλά ο δεύτερος έπασχε από επιληψία. Οι Ναζί τον στείρωσαν -για να μην κάνει απογόνους- το 1938 και απεβίωσε το επόμενο έτος, 18 ετών. Ο Γουλιέλμος έγινε λοχαγός της παραστρατιωτικής οργάνωσης *[[Σούτσσταφφελ|Επιλαρχία Προστασίας]]* (''Schutzstaffel'', ''SS'') και σκοτώθηκε σε μάχη κατά τον Β΄ Παγκόσμιο Πόλεμο το 1942. 

Ο Χλωδοβίκος απεβίωσε το 1954 σε ηλικία 78 ετών στο Μπαντ Χέρσφελντ και τον διαδέχθηκε ο εγγονός του Γουλιέλμος.

## Οικογένεια
Νυμφεύτηκε το 1904 την Καρολίνα, κόρη του Χέρμαν του Ζολμς-Χόενζολμς-Λιχ, και είχε τέκνα:
* Γουλιέλμος (1905 - 1942), τιτουλάριος διάδοχος της Έσσης-Φίλιππσταλ(-Μπάρχφελντ). Γιος του είναι ο:
** Γουλιέλμος (γενν. 1933), τιτουλάριος Λανδγράβος της Έσσης-Φίλιππσταλ-(Μπάρχφελντ)
* Ερνέστος Λουδοβίκος (1906 - 1934).
* Ειρήνη (1907 - 1980).
* Αλέξανδρος Φρειδερίκος (1911 - 1939).
* Βικτωρία Καικιλία (1914 - 1998).

## Πρόγονοι

## Διακρίσεις
Έλαβε τις διακρίσεις των Ταγμάτων: του Χρυσού Λέοντος της Έσσης, του Λουδοβίκου Α΄ της Έσσης, του Οίκου του Λίππε, του Ερυθρού Αετού της Πρωσίας, του Αγ. Ιωάννου της Πρωσίας, του Οίκου της Σαξονίας-Ερνέστου, του Οίκου του Σάουμπουργκ-Λίππε και του Οίκου του Βάλντεκ & Πύρμοντ.

## Αναφορές


Κατηγορία:Οίκος της Έσσης
Γουλιέλμος της Έσσης-Φίλιπσταλ-Μπάρχφελντ (1905-1942)

Ο **Γουλιέλμος**, γερμ. Wilhelm (1 Μαρτίου 1905 - 30 Απριλίου 1942) από τον Οίκο της Έσσης ήταν τιτουλάριος διάδοχος της Έσσης-Φίλιπσταλ-Μπάρχφελντ και μέλος του σώματος των Waffen-SS.

## Βιογραφία
Γεννήθηκε στο Ρότενμπουργκ επί του Φούλντα και ήταν ο πρωτότοκος γιος του Κλόντβιχ, τιτουλάριου λαντγράβου της Έσσης-Φίλιπσταλ-Μπάρχφελντ και της Καρολίνας, κόρης του Χέρμαν, πρίγκιπα του Ζολμς-Χοενζόλμς-Λιχ. 

Ο πατέρας του το 1925 έγινε αρχηγός του κλάδου Έσσης-Φίλιπσταλ. Η αδελφή της συζύγου του, Ελεονόρα, ήταν σύζυγος του Ερνέστου Λουδοβίκου, μεγάλου δούκα της Έσσης-Ντάρμστατ & παρά τω Ρήνω.

Με τη λήξη του Α΄ Παγκοσμίου Πολέμου καταργήθηκε η μοναρχία στη Γερμανία. Ο Γουλιέλμος ζούσε στο ανάκτορο Αουγκούστεναου στο Χερλεσχάουζεν και ασχολείτο με τη δασοκομία και τη γεωργία. Το 1932 εισήλθε στο NSDAP, ενώ έγινε λοχαγός της παραστρατιωτικής οργάνωσης *Επιλαρχία Προστασίας (Schutzstaffel, [[SS]])*.
O μικρότερος αδελφός του, Αλέξανδρος Φρειδερίκος έπασχε από επιληψία και οι Ναζί τον υπέβαλαν σε στείρωση το 1938 για να μην αποκτήσει απογόνους· απεβίωσε το επόμενο έτος σε ηλικία 18 ετών.

Ο Γουλιέλμος συμμετείχε ως έφεδρος λοχαγός τεθωρακισμένων στον Β΄ Παγκόσμιο Πόλεμο, πολεμώντας με τη δεύτερη τεθωρακισμένη μεραρχία των Ες-Ες στην Πολωνία και στη Γαλλία, όπου συμμετείχε στη Μάχη της Δουνκέρκης. Αργότερα πολέμησε στην Ελλάδα και τη Ρουμανία, πριν σταλεί στο Ανατολικό Μέτωπο και σκοτωθεί στη Ρωσία την άνοιξη του 1942

Του είχε απονεμηθεί ο Σιδηρούς Σταυρός.

Το 1954 απεβίωσε ο Κλόντβιχ και τον διαδέχθηκε στον τίτλο ο γιος του Γουλιέλμου, -επίσης- Γουλιέλμος.

## Οικογένεια
Νυμφεύτηκε το 1933 τη Μαριάννα των Χοεντσόλερν, κόρη του Φρειδερίκου Γουλιέλμου, πρίγκιπα της Πρωσίας και είχε τέκνα:
* Γουλιέλμος γενν. 1933, τιτουλάριος λαντγράβος της Έσσης-Φίλιπσταλ-Μπάρχφελντ
* Χέρμαν γενν. 1935
* Ιωάννα γενν. 1937

## Πρόγονοι

## Αναφορές


Κατηγορία:Οίκος της Έσσης
Κατάλογος νησιών του Κουβέιτ

Αυτός είναι ένας κατάλογος των νησιών του Κουβέιτ. Το Κουβέιτ έχει εννέα νησιά (δέκα συμπεριλαμβανομένου ενός πρώην νησιού). Αναγράφονται στην δορυφορική εικόνα της ΝΑΣΑ και παρατίθενται στον πίνακα, σε σειρά από το βορρά προς το νότο:

## Δείτε επίσης
* Γεωγραφία του Κουβέιτ
* Κατάλογος νησιών

## Εξωτερικοί σύνδεσμοι
* Χάρτης των θαλάσσιων συνόρων 

Κατηγορία:Γεωγραφία του Κουβέιτ
Ερυθρά

Η **ερυθρά** είναι λοίμωξη η οποία προκαλείται από τον ιό της ερυθράς. Χωρίζεται σε συγγενή και επίκτητη. Συνήθως είναι ήπια και πάνω από τους μισούς που προσβάλλονται να μην αντιλαμβάνονται ότι νοσούν. Περίπου δύο εβδομάδες μετά την έκθεση μπορεί να εμφανιστεί εξάνθημα το οποίο να παραμείνει για τρεις μέρες. Συνήθως εμφανίζεται πρώτα στο πρόσωπο και στη συνέχεια επεκτείνεται στο υπόλοιπο σώμα. Το εξάνθημα δεν είναι τόσο έντονο όσο αυτό της ιλαράς και μερικές φορές μπορεί να προκαλεί φαγούρα. Η λεμφαδενοπάθεια είναι συνήθης και διαρκεί μερικές εβδομάδες. Άλλα πιθανά συμπτώματα είναι ο πυρετός, ο πονόλαιμος και η κόπωση. Στους ενήλικες είναι συνηθισμένη η αρθραλγία. Οι επιπλοκές μπορεί να περιλαμβάνουν αιμορραγία, ορχίτιδα και νευρίτιδα. Η λοίμωξη στην αρχή της εγκυμοσύνης μπορεί να οδηγήσει σε αποβολή ή σε σύνδρομο συγγενούς ερυθράς. Η συγγενής ερυθρά μπορεί να προκαλέσει προβλήματα στα μάτια, όπως καταρράκτη, στα αυτιά, όπως κώφωση, στην καρδιά και στον εγκέφαλο. Τα προβλήματα είναι σπάνια μετά την 20η εβδομάδα κύησης.
## Τρόπος μετάδοσης
Η ερυθρά συνήθως μεταδίδεται μέσω του αέρα, με μολυσμένα σταγονίδια βήχα. Οι νοσούντες είναι μεταδοτικοί κατά τη διάρκεια της εβδομάδας πριν και μετά την εμφάνιση του εξανθήματος. Τα μωρά με συγγενή ερυθρά μπορούν να μεταδώσουν τον ιό για πάνω από ένα χρόνο. Τα έντομα δεν μεταδίδουν την πάθηση. Ο ιός προσβάλλει μόνο ανθρώπους. Μετά την ανάρρωση, έχει αποκτηθεί ανοσία για μελλοντικές μολύνσεις. Υπάρχει έλεγχος ο οποίος μπορεί να πιστοποιήσει την ανοσία. Η διάγνωση επιβεβαιώνεται με την ανίχνευση του ιού στο αίμα, στον λαιμό ή στα ούρα. Ο έλεγχος για την παρουσία αντισωμάτων στο αίμα μπορεί να είναι χρήσιμος.

Η ερυθρά μπορεί να προληφθεί με το εμβόλιο της ερυθράς με τη μονή δόση να είναι πάνω από 95% αποδοτική. Συχνά δίνεται σε συνδυασμό με το εμβόλιο της παρωτίτιδας και της ιλαράς, γνωστό ως εμβόλιο MMR. Με πληθυσμό εμβολιασμένο σε ποσοστό μικρότερο του 80% όμως, περισσότερες γυναίκες μπορεί να φτάσουν σε ηλικία γονιμότητας χωρίς να έχουν αναπτύξει ανοσία. Δεν υπάρχει εξειδικευμένη θεραπεία για την ερυθρά.
## Επιδημιολογία
Η ερυθρά είναι κοινή λοίμωξη σε πολλές περιοχές του κόσμου. Κάθε χρόνο καταγράφονται περίπου 100.000 περιπτώσεις συγγενούς ερυθράς. Η ασθένεια είναι πιο σπάνια σε πολλές περιοχές λόγω του εμβολιασμού. Υπάρχουν συνεχείς προσπάθειες για την εξάλειψη της νόσου παγκοσμίως. Τον Απρίλιο του 2015, ο Παγκόσμιος Οργανισμός Υγείας ανακοίνωσε ότι η Αμερική είναι ελεύθερη της μετάδοσης ερυθράς. Το όνομά της προέρχεται από την λέξη ερυθρό (κόκκινο). Περιγράφηκε ως ξεχωριστή νόσος από Γερμανούς γιατρούς το 1814.

## Παραπομπές

## Εξωτερικοί σύνδεσμοι

Κατηγορία:Ιογενείς ασθένειες
Κατηγορία:Παιδικές ασθένειες
Αγία Πολυξένη

Η **Αγία Πολυξένη** είναι αγία της Ορθόδοξης και της Καθολικής Εκκλησίας.
Συνεορτάζεται με την αδελφή της Αγία Ξανθίππη στις 23 Σεπτεμβρίου και από τις δυο Εκκλησίες.

Ήταν Ισπανικής καταγωγής και έζησε στα μέσα του πρώτου αιώνα μετά Χριστόν επί Κλαύδιου Α' (41-54 μ.Χ.). Άκουσε το κήρυγμα του Αποστόλου Πέτρου και του Αποστόλου Φιλίππου στην Ελλάδα και έγινε μαθήτρια του Αποστόλου Ανδρέα, ο οποίος και την βάπτισε. Στην Ισπανία έζησε το υπόλοιπο της ζωής της μαζί με την αδελφή της Ξανθίππη, κηρύττοντας την πίστη του Χρίστου και επιτελώντας πολλά θαύματα.

## Παραπομπές


Κατηγορία:Άγιοι της Ορθόδοξης και της Ρωμαιοκαθολικής Εκκλησίας
Μάτο Γκρόσο ντο Σουλ

Το **Μάτο Γκρόσο ντο Σουλ** (πορτογαλικά: *Mato Grosso do Sul*) είναι πολιτεία στη νοτιοδυτική Βραζιλία. Συνορεύει με τις πολιτείες Μάτο Γκρόσο, Γκοϊάς, Μίνας Ζεράις, Σάο Πάολο και Παρανά. Στα δυτικά η πολιτεία συνορεύει με τη Βολιβία και την Παραγουάη. Διοικητικό κέντρο της πολιτείας είναι το Κάμπο Γκράντε.

Μέχρι το 1970 το Μάτο Γκρόσο ντο Σουλ ήταν μέρος της πολιτείας Μάτο Γκρόσο.

Το Περναμπούκο διοικητικά διαιρείται σε τέσσερις μεσοπεριοχές και 11 μικροπεριοχές και έχει 79 δήμους. Η πολιτεία έχει πληθυσμό 2.449.024 κατοίκους και έκταση 357.145,8 τ.χλμ. 

## Οικονομία
Κύριοι κλάδοι της οικονομίας είναι γεωργία και κτηνοτροφία. Στο Κάμπο Γκράντε βρίσκεται διεθνής αερολιμένας.

## Παραπομπές


## Εξωτερικοί σύνδεσμοι

* 

Κατηγορία:Πολιτείες της Βραζιλίας
Γουλιέλμος Η΄ της Έσσης-Κάσσελ

Ο **Γουλιέλμος Η΄** (γερμανικά: *Wilhelm VIII*, 10 Μαρτίου 1682 - 1 Φεβρουαρίου 1760) από τον Οίκο της Έσσης ήταν λάντγκραβος της Έσσης-Κάσσελ (1751-1760). Πιο πριν (1730-1751) κυβερνούσε ως αντιπρόσωπος του αδελφού του Φρειδερίκου Α΄ της Σουηδίας και λαντγκράβου της Έσσης-Κάσσελ.

## Βιογραφία
Γεννήθηκε στο Κάσσελ και ήταν ο τρίτος επιζήσας γιος του Καρόλου λαντγκράβου της Έσσης-Κάσσελ και της Μαρίας Αμαλίας των Κέττλερ, κόρης του Ιακώβου δούκα της Κουρλάνδης και της Σεμιγαλλίας.

Το 1702 απεβίωσε ο δευτερότοκος αδελφός του Κάρολος, 22 ετών. Το 1720 ο πρωτότοκος αδελφός του Φρειδερίκος Α΄ έγινε βασιλιάς της Σουηδίας και το 1730 απεβίωσε ο πατέρας τους και τον διαδέχθηκε ο Φρειδερίκος Α΄, ο οποίος έθεσε αντιπρόσωπο τον Γουλιέλμο Η΄. Ο τελευταίος ήταν ο πραγματικός (de facto) κυβερνήτης του λαντγκραβάτου. Ο Φρειδερίκος Α΄ απεβίωσε το 1751, οπότε ο Γουλιέλμος ανέλαβε και τυπικά λάντγκραβος της Έσσης-Κάσσελ.

Κατά τον Επταετή Πόλεμο (1756-1763) προσχώρησε στους Πρώσους και τους Βρετανούς. Η Έσση-Κάσσελ κατελήφθη μερικές φορές από Γαλλικό στρατό. Είχε μία προσωπική φιλία με τον Φρειδερίκο Β΄ της Πρωσίας και με τον Κάρολο Ζ΄ Βίττελσμπαχ της Γερμανίας.

Ο γιος και διάδοχός του Φρειδερίκος Β΄ έγινε Καθολικός και αυτό δημιούργησε προβλήματα στη Λουθηρανική Έσση-Κάσσελ: έγιναν περιορισμοί στους Καθολικούς και το Χάναου αποσπάστηκε στον Προτεστάντη γιο του Φρειδερίκου Β΄, τον Γουλιέλμο Α΄.

Ο Γουλιέλμος Η΄ άρχισε την οικοδόμηση του ανακτόρου Βίλχελμσταλ στο Κάλντεν. Συνέλλεγε πίνακες ζωγραφικής, μεταξύ των οποίων έργα του Ρέμπραντ. Απεβίωσε το 1760 στο Ρίντελν σε ηλικία 78 ετών.

## Οικογένεια
Νυμφεύτηκε το 1717 τη Δωροθέα-Βιλελμίνη των Βέττιν, κόρη του Μαυρικίου-Γουλιέλμου δούκα της Σαξονίας-Τσάιτς και είχε τέκνα:
* Φρειδερίκος Β΄ 1720-1785, λάντγκραβος της Έσσης-Κάσσελ.
* Μαρία-Αμαλία 1721-1744, απεβίωσε 23 ετών.
* Κάρολος 1718-1719, απεβ. νήπιο.

## Πρόγονοι


## Παραπομπές


## Πηγές
* Hugo Brunner (1898), "Wilhelm VIII.", Allgemeine Deutsche Biographie (ADB) (in German), 43, Leipzig: Duncker & Humblot, pp. 60–64
* Reinhard Dietrich (1996) (in German). Die Landesverfassung in dem Hanauischen = Hanauer Geschichtsblätter 34. Hanau. ISBN 3-9801933-6-5
* Bernhard Schnackenburg (2000) (in German). Landgraf Wilhelm VIII. von Hessen-Kassel, Gründer der Kasselerer Gemäldegalerie. In: Heide Wunder (Ed.): Kassel im 18. Jahrhundert. Kassel. S. 71–87.
* Wolf von Both/Hans Vogt (Ed.) (1964) (in German). Landgraf Wilhelm VIII. von Hessen-Kassel. Ein Fürst der Rokokozeit = Veröffentlichungen der Historischen Kommission für Hessen und Waldeck, Bd. 27,1/ Schriften zur Hessischen Kulturgeschichte, Bd. 1. Munich.
* Franz Carl Theodor Piderit (1844) (in German). Geschichte der Haupt- und Residenzstadt Kassel S. 304 ff.

Κατηγορία:Οίκος της Έσσης
Φάννυ Καντέο

Η **Φάννυ Καντέο** (ιταλικά: Stefania "Fanny" Cadeo, γεννημένη στη Λαβάνια στις 11 Σεπτεμβρίου 1970) είναι Ιταλίδα ηθοποιός, μοντέλο, τηλεοπτική προσωπικότητα και τραγουδίστρια.

## Παραπομπές


## Εξωτερικοί σύνδεσμοι
*  

Κατηγορία:Ιταλίδες ηθοποιοί θεάτρου
Κατηγορία:Ιταλίδες ηθοποιοί κινηματογράφου
Κατηγορία:Ιταλίδες ηθοποιοί τηλεόρασης
Πιαουί

Το **Πιαουί** (πορτογαλικά: *Piauí*) είναι πολιτεία στη βορειοανατολική Βραζιλία. Συνορεύει δυτικά με τις πολιτείες Μαρανιάου και Τοκαντίνς, νότια με την Μπαΐα και ανατολικά με τις Σεαρά και Περναμπούκου. Βόρεια η πολιτεία βρέχεται από τον Ατλαντικό ωκεανό. Διοικητικό κέντρο της πολιτείας είναι Τερεζίνα.

Το Περναμπούκο διοικητικά διαιρείται σε τέσσερις μεσοπεριοχές και 15 μικρόπεριοχες και έχει 224 δήμους. Η πολιτεία έχει πληθυσμό 3.118.360 κατοίκους και έκταση 251.576,6 τετ.χλμ.

## Οικονομία
Το Πιαουί είναι μία από τις φτωχότερες πολιτείες της Βραζιλίας. Στην πολιτεία καλλιεργούν μανιόκα, ρύζι και ζαχαροκάλαμο.

## Παραπομπές


## Εξωτερικοί σύνδεσμοι

* 

Κατηγορία:Πολιτείες της Βραζιλίας
Νέιθαν Κρες

Ο ** Νέιθαν Καρλ Κρες** (*Nathan Karl Kress*, 18 Νοεμβρίου 1992) είναι Αμερικανός ηθοποιός, σκηνοθέτης και πρώην επαγγελματίας μοντέλο. Ο Κρες ασκεί την ηθοποιία από την ηλικία των τριών ετών και έχει γίνει γνωστός από τη συμμετοχή του στην τηλεοπτική σειρά του Nickelodeon, iCarly.

## Βιογραφικό

Ο Κρες γεννήθηκε στις 18 Νοεμβρίου του 1992 στο Γκλέντεϊλ, της Καλιφόρνιας. Έχει δύο αδέλφια, τον Άντριου και τον Κέβιν.

Ο Κρες ξεκίνησε την επαγγελματική του σταδιοδρομία στην ηλικία των τριών ετών, όταν ξεκίνησε να μιμείται εκπομπές που έβλεπε στην τηλεόραση. Με αφορμή αυτό το γεγονός η μητέρα του τόν πήγε σε οντισιόν, όπου υπέγραψε συμβόλαιο με έναν παραγωγό ταλέντων. Για τα επόμενα τρία χρόνια ο Κρες εμφανιζόταν σε έντυπες διαφημίσεις, καθώς και σε τηλεοπτικές διαφημίσεις και σε φωνητικούς ρόλους. Στην ηλικία των έξι ετών αποφάσισε να αφήσει την ηθοποιία και να επιστρέψει στο κανονικό σχολείο κάνοντας μία φυσιολογική ζωή, μέχρι την ηλικία των έντεκα ετών, όπου αποφάσισε να ξαναεπιστρέψει στην επαγγελματική του σταδιοδρομία.

Τον Φλεβάρη του 2011, ο Κρες τελείωσε την υποχρεωτική εκπαίδευση και ήλπιζε να εισαχθεί στο UCLA. Για όσο διάστημα γυριζόταν το iCarly, ο Κρες έκανε μαθήματα στο σπίτι τα Σαββατοκύριακα ή στα κενά ανάμεσα στα γυρίσματα.

## Προσωπική ζωή
Στις 29 Μαΐου 2015 αρραβωνιάστηκε με την επίσης ηθοποιό Λόντον Μουρ και λίγους μήνες αργότερα, στις 15 Νοεμβρίου παντρεύτηκαν στο Λος Άντζελες.

Έχουν αποκτήσει μαζί μια κόρη, την Ρόζι Καρολάιν Κρες (21 Δεκεμβρίου 2017).

## Φιλμογραφία

### Κινηματογράφος

### Τηλεόραση

### Διαδικτυακές σειρές

### Σκηνοθεσία

## Βραβεία και απονομές

## Παραπομπές


## Εξωτερικοί σύνδεσμοι

* Ο Νέιθαν Κρες στο Internet Movie Database

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Αντιπρόεδρος

**Αντιπρόεδρος** ονομάζεται αξιωματούχος σε μια κυβέρνηση ή επιχείρηση που είναι μια θέση κάτω από τον πρόεδρο (ή τον διευθύνοντα σύμβουλο). Μπορεί επίσης να αναφέρεται σε εκτελεστικούς αντιπροέδρους, υποδηλώνοντας ότι ο αντιπρόεδρος είναι στον εκτελεστικό τομέα της κυβέρνησης, πανεπιστήμιο ή εταιρεία. Σε ορισμένες χώρες, ο αντιπρόεδρος ονομάζεται «αναπληρωτής πρόεδρος».

## Στην κυβέρνηση
Στην κυβέρνηση, ένας αντιπρόεδρος είναι πρόσωπο που έχει πρωταρχική ευθύνη να ενεργεί αντί του Προέδρου αν πεθάνει ο Προέδρος, παραιτηθεί ή κριθεί ανίκανος. Οι αντιπρόεδροι εκλέγονται είτε από κοινού με τον πρόεδρο ως επικεφαλής του, ή σπανιότερα, διορίζονται ανεξάρτητα μετά την εκλογή του προέδρου.

Οι περισσότερες κυβερνήσεις με αντιπροέδρους έχουν ένα άτομο σε αυτόν τον ρόλο ανά πάσα στιγμή, αν και σε ορισμένες χώρες υπάρχουν δύο ή περισσότεροι αντιπρόεδροι. Εάν ο πρόεδρος δεν είναι παρών, πεθαίνει, παραιτείται, ή δεν είναι σε θέση να εκπληρώσει τα καθήκοντά του, ο αντιπρόεδρος γενικά θα είναι πρόεδρος. Σε πολλά προεδρικά συστήματα, ο αντιπρόεδρος δεν ασκεί πολλή καθημερινή πολιτική εξουσία, αλλά εξακολουθεί να θεωρείται σημαντικό μέλος του κυβερνητικού υπουργικού συμβουλίου.


Κατηγορία:Επαγγέλματα διοίκησης
Πρόσφυγες στο Αζερμπαϊτζάν

Σύμφωνα με τα επίσημα στοιχεία στο Αζερμπαϊτζάν μένουνε πάνω από ένα εκατομμύριο άνθρωποι που έχουν το καθεστώς των προσφύγων και των εσωτερικά εκτοπισμένων (στοιχεία για το 2009 ). Η συντριπτική πλειοψηφία είναι εθνικά Αζέροι που εκδιώχθηκαν από τους τόπους καταγωγής τους στην ΣΣΔ Αρμενία, καθώς και Ναγκόρνο-Καραμπάχ και επτά γειτονικές περιοχές του Αζερμπαϊτζάν, που ελέγχονται από την αυτοανακηρυχθείσα Δημοκρατία του Ναγκόρνο-Καραμπάχ.

## Πρόσφυγες απο την Αρμενία
Από τις αρχές του 20ού αιώνα, οι Αρμένιοι πραγματοποίησαν μαζικές μετακινήσεις των αζέρων από το έδαφος της Αρμενίας. Σύμφωνα με την απογραφή του 1979, οι Αζέροι αποτελούσαν το 5,3% του πληθυσμού της Αρμενίας.  Σύμφωνα με την κυβέρνηση του Αζερμπαϊτζάν στην περίοδο κατάπαυσης του πυρός το 1994 υπήρχαν περίπου 250.000 πρόσφυγες από την Αρμενία.

Το 1998, εγκρίθηκε ο νόμος "για την ιθαγένεια" και το 1999 ο νόμος "για το καθεστώς των προσφύγων". εναλλ.=Comparison table of Armenian, Azerbaijani and Kurdish population of Armenia.|μικρογραφία|Comparison table of Armenian, Azerbaijani and Kurdish population of Armenia.

## Πρόσφυγες πολέμου Καραμπάχ
Στη διάρκεια του πολέμου του Καραμπάχ, οι αρμενικές δυνάμεις κατέλαβαν επτά περιοχές του Ναγκόρνο-Καραμπάχ. Ως αποτέλεσμα περίπου 350 χιλιάδες Αζέροι αναγκάστηκαν να εγκαταλείψουν τον τόπο διαμονής τους και να μετακομίσουν σε άλλες πόλεις και περιφέρειες του Αζερμπαϊτζάν. Στην αρχή της σύγκρουσης 40 χιλ. Αζέροι εκδιώχθηκαν από το κατεχόμενο Ναγκόρνο-Καραμπάχ.

Η κυβέρνηση του Αζερμπαϊτζάν με τη βοήθεια της διεθνούς κοινότητας ξεκίνησε την εκπόνηση σχεδίου για την επιστροφή των εκτοπισμένων σε κατεχόμενες περιοχές μετά την επίλυση της σύγκρουσης του Ναγκόρνο-Καραμπάχ.
## Άλλοι πρόσφυγες
Το 1990 περίπου 50.000 Μεσκιτιανοί Τούρκοι απελάθηκαν από την Κεντρική Ασία (Ουζμπεκιστάν) και έχουν δοθεί άσυλο στο Αζερμπαϊτζάν . Σύμφωνα με το νόμο περί ιθαγένειας του 1998, όλοι τους έχουν το δικαίωμα στην ιθαγένεια.

## Δείτε επίσης
* Πόλεμος του Ναγκόρνο-Καραμπάχ
* Ύπατη Αρμοστεία του ΟΗΕ για τους Πρόσφυγες
* Πρόσφυγας

## Παραπομπές


Κατηγορία:Πολιτική του Αζερμπαϊτζάν
Αζερμπαιτζαν
Κύπελλο Λετονίας (ποδόσφαιρο ανδρών)

Το **Κύπελλο Λετονίας**  είναι η κύρια διοργάνωση κυπέλλου στο λετονικό ποδόσφαιρο. Ξεκίνησε το 1937 αντικαθιστώντας το Κύπελλο Ρίγας. Την περίοδο 1940-1991 που η Λετονία ήταν μέρος της ΕΣΣΔ, αποτελούσε προκριματικό τουρνουά για το Κύπελλο ΕΣΣΔ.

## Κατακτήσεις ανά ομάδα
Ο πίνακας που ακολουθεί παρουσιάζει τις συνολικές κατακτήσεις κυπέλλου Λετονίας ανά ομάδα.

## Παραπομπές

## Εξωτερικοί σύνδεσμοι
*Επίσημη ιστοσελίδα
*Το κύπελλο στο uefa.com
*Το κύπελλο στο soccerway.com
* League321.com - Αποτελέσματα. 

Κατηγορία:Ποδοσφαιρικές διοργανώσεις Λετονίας
Αντόνιο Καντρέβα

O **Αντόνιο Καντρέβα** (1987) είναι Ιταλός διεθνής ποδοσφαιριστής που αγωνίζεται στη Σαλερνιτάνα στη θέση του μέσου.

## Καριέρα
### Σε συλλόγους
Η επαγγελματική του καριέρα ξεκίνησε το 2004 από την Τερνάνα και συνεχίστηκε στην Ουντινέζε. Έχει παίξει ως δανεικός σε διάφορες ιταλικές ομάδες, μεταξύ αυτών η Γιουβέντους και η Λάτσιο.

Το 2013 υπέγραψε στη Λάτσιο με την οποία κατέκτησε το Κύπελλο Ιταλίας. Από το 2016 έως το 2021, αγωνιζόταν στην Ίντερ. Ενδιάμεσα, παραχωρήθηκε δανεικός στην Σαμπντόρια, από την οποία και αποκτήθηκε το 2021. Από το 2023, αγωνίζεται στην Σαλερνιτάνα.

### Στην εθνική ομάδα
Με την εθνική ομάδα παίζει από το 2009 και έχει κατακτήσει το χάλκινο μετάλλιο στο Κύπελλο Συνομοσπονδιών του 2013. Επίσης, ήταν στην αποστολή της ομάδας στο Μουντιάλ του 2014 και στο Euro του 2016.

## Παραπομπές


Κατηγορία:Μέσοι ποδοσφαιριστές
Κατηγορία:Ιταλοί ποδοσφαιριστές
Κατηγορία:Ποδοσφαιριστές Εθνικής Ιταλίας Κ18
Κατηγορία:Ποδοσφαιριστές Εθνικής Ιταλίας Κ19
Κατηγορία:Ποδοσφαιριστές Εθνικής Ιταλίας Κ20
Κατηγορία:Ποδοσφαιριστές Εθνικής Ιταλίας Κ21
Κατηγορία:Ποδοσφαιριστές Εθνικής Ιταλίας
Κατηγορία:Ποδοσφαιριστές ολυμπιακής ομάδας Ιταλίας
Κατηγορία:Ποδοσφαιριστές Ίντερ
Κατηγορία:Ποδοσφαιριστές Λάτσιο
Κατηγορία:Ποδοσφαιριστές ΑΚ Τσεζένα
Κατηγορία:Ποδοσφαιριστές Πάρμα ΦΚ
Κατηγορία:Ποδοσφαιριστές Γιουβέντους
Κατηγορία:Ποδοσφαιριστές ΑΣ Λιβόρνο Κάλτσιο
Κατηγορία:Ποδοσφαιριστές Τερνάνα Κάλτσιο
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Κυπέλλου Συνομοσπονδιών FIFA 2013
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Ουντινέζε Κάλτσιο
Κατηγορία:Ποδοσφαιριστές ΟΚ Σαμπντόρια
Κατηγορία:Ποδοσφαιριστές ΟΣ Σαλερνιτάνα 1919
Ρούζβελτ

Το επώνυμο **Ρούζβελτ** (*Roosevelt*), ολλανδικής προέλευσης, μπορεί να αναφέρεται:

*Ισαάκ Ρούζβελτ, (1790-1863), Αμερικανός επιχειρηματίας.
*Τζέιμς Ρούζβελτ, (1828-1900), Αμερικανός επιχειρηματίας.
*Θίοντορ Ρούζβελτ (πρεσβύτερος), (1831-1878), επιχειρηματίας και φιλάνθρωπος.
*Θεόδωρος Ρούζβελτ, (1858-1919, 26ος πρόεδρος των ΗΠΑ.
*Φραγκλίνος Ρούζβελτ, (1882-1945), 32ος πρόεδρος των ΗΠΑ.
**Έλινορ Ρούζβελτ, (1884-1962) σύζυγος του Φραγκλίνου.

## Ως όνομα
*Ρούζβελτ Σκέριτ, (1972), πολιτικός από τη Δομίνικα

## Δείτε επίσης
*Οικογένεια Ρούζβελτ
Φέρενς Μαρσαλέκ

Ο **Φέρενς Μαρσαλέκ** (*[[τσεχικά]] : František Maršálek*) (23 Ιουλίου 1902-10 Μαρτίου 1981), ήταν Τσεχοσλοβάκος πρωταθλητής της αντισφαίρισης.  

Στην καριέρα του έγινε δύο φορές πρωταθλητής Τσεχοσλοβακίας στο διπλό, το 1930 με τον Νοβότνι και ένα χρόνο αργότερα με τον Πάβελ Ματσενόρ. Πρώτος του σύλλογος του ήταν ο TK Precolor Přerov.

Μεταξύ 1931 και 1936, έπαιξε έξι σεζόν για την τσεχοσλοβακική ομάδα στο Κύπελλο Ντέιβις με ρεκόρ 11 νίκες και 3 ήττες. Ο ίδιος έπαιξε δύο φορές τον πρώτο γύρο το 1931 στο Γουίμπλεντον και το 1932 στο γαλλικό πρωτάθλημα.

Στο Πρωτάθλημα αντισφαίρισης Ανατολικής Μεσογείου το 1929 ήταν πρώτος στο διπλό αντρών με συμπαίκτη τον Σόνκα, το 1930 ήταν δεύτερος στο απλό, και πρώτος στο διπλό με συμπαίκτη τον Γιόζεφ Μαλετσέκ.

## Παραπομπές


Κατηγορία:Τσεχοσλοβάκοι αθλητές της αντισφαίρισης
Γουλιέλμος Β΄ της Έσσης-Κάσσελ

Ο **Γουλιέλμος Β΄** (γερμ. *Wilhelm II.*, 28 Ιουλίου 1777 - 20 Νοεμβρίου 1847) από τον Οίκο της Έσσης ήταν εκλέκτορας της Έσσης (1821-1847).

## Βιογραφία
Ήταν το τέταρτο παιδί και ο μόνος (επιβιώσας) γιος του Γουλιέλμου Α΄ της Έσσης και της Βιλελμίνης Καρολίνας, κόρης του Φρειδερίκου Ε΄ της Δανίας.

Το 1806 διαλύθηκε η Αγία Ρωμαϊκή Αυτοκρατορία και ο πατέρας του, από λανδγράβος της Έσσης-Κάσσελ, αναβαθμίστηκε σε εκλέκτορα της Έσσης.

Με τον στρατό του συμμετείχε στον ΣΤ΄ Συνασπισμό εναντίον του του Ναπολέοντα Βοναπάρτη το 1813. Το 1821 απεβίωσε ο πατέρας του και τον διαδέχθηκε.

## Οικογένεια
Νυμφεύτηκε το 1797 την Αυγούστα των Χοεντσόλλερν, κόρη του Φρειδερίκου Γουλιέλμου Β΄ της Πρωσίας, και είχε επιζόντα τέκνα:
* Γουλιέλμος (1798 - 1800).
* Καρολίνα (1799 - 1854).
* Λουίζα (1801 - 1803).
* Φρειδερίκος Γουλιέλμος Α΄ (1802 - 1875), Εκλέκτορας της Έσσης.
* Μαρία Φρειδερίκη (1804 - 1888), παντρεύτηκε τον Βερνάρδο Β΄ της Σαξονίας-Μάινενγκεν.
* Φερδινάνδος (1806).

Ζούσε σε διάσταση με τη σύζυγό του και έκανε σχέση με την Εμιλί, κόρη του Γιόχαν Κρίστιαν Όρτλεπ, και είχε από αυτήν τέκνα:
* Λουίζα (1813 - 1883), παντρεύτηκε τον κόμη Καρλ φον Μπόζε.
* Γιούλιους Βίλεμ Άλμπρεχτ (1815 - 1822). 
* Αμαλί Βιλελμίνε Εμιλί (1816 - 1858), παντρεύτηκε πρώτα τον κόμη Βίλχελμ φον Λύκνερ και μετά τον βαρόνο Καρλ φον Βάρτσντορφ.
* Γκούσταφ Καρλ (1818 - 1861).
* Εμιλί (1820 - 1891), παντρεύτηκε τον κόμη Φέλιξ Τσίχυ-Φερράρις.
* Φρηντερίκε (1821 - 1898), παντρεύτηκε τον βαρόνο Βίλχελμ φον Ντούνγκερν.
* Βίλεμ (1824 - 1866).
* Ελέν (1825 - 1898), παντρεύτηκε τον βαρόνο Όσβαλντ φον Φαμπρίσε. Τρισεγγονή τους είναι η κόμισσα Ελλίνκα φον Άινσηντελ, μητέρα της Μαρί-Μπλανς Μπήρλαϊν, της οποίας η κόρη, Τατιάνα Μπλάτνικ, έγινε σύζυγος του Νικολάου της Ελλάδας.

Η Αυγούστα απεβίωσε το 1841 και ο Γουλιέλμος Β΄ νυμφεύτηκε μοργανατικά την Εμιλί Όρτλεπ, νομιμοποιώντας έτσι τα τέκνα τους. 

Το 1843 απεβίωσε η Εμιλί και λίγου μήνες μετά ο Γουλιέλμος Β΄ έκανε τρίτο, μοργανατικό γάμο με την Καρολίνε, κόρη του βαρόνου Λούντβιχ Χέρμανν φον Μπέρλεπς. Έλαβε τον τίτλο της *κόμισσας του [[Μπέργκεν]]*. Δεν απέκτησαν τέκνα.

## Πρόγονοι

## Παραπομπές


## Εξωτερικοί σύνδεσμοι
* 

Κατηγορία:Οίκος της Έσσης
Αντρέα Μπελότι

Ο **Αντρέα Μπελότι** (*Andrea Belotti*, 20 Δεκεμβρίου 1993) είναι Ιταλός ποδοσφαιριστής που αγωνίζεται ως επιθετικός στη Ρόμα.

## Καριέρα
### Σε συλλόγους
Ξεκίνησε την επαγγελματική του καριέρα το 2012 από την ΑλμπινοΛέφφε. Το 2013 υπέγραψε στην Παλέρμο, όπου αγωνίστηκε για δύο χρόνια. Από το 2015 έως το 2022, αγωνιζόταν στην Τορίνο. Με την Τορίνο, πέτυχε 113 γκολ σε 251 για όλες τις διοργανώσεις. Στις 28 Αυγούστου του 2022, ο Μπελότι υπέγραψε στην Ρόμα. 

### Στην εθνική ομάδα
Παίζει στην Εθνική Ιταλίας από το 2016. Έχει λάβει μέρος σε φιλικούς αγώνες, καθώς και στα Προκριματικά του Μουντιάλ του 2018. Πέτυχε το πρώτο του γκολ με την εθνική ομάδα στις 9 Οκτωβρίου 2016 στον αγώνα ενάντια στη Βόρεια Μακεδονία για τα προκριματικά του Μουντιάλ.

## Παραπομπές


Κατηγορία:Ιταλοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Ιταλίας
Κατηγορία:Ποδοσφαιριστές Εθνικής Ιταλίας Κ19
Κατηγορία:Ποδοσφαιριστές Εθνικής Ιταλίας Κ20
Κατηγορία:Ποδοσφαιριστές Εθνικής Ιταλίας Κ21
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Σέριε Β
Κατηγορία:Ποδοσφαιριστές ΟΚ ΑλμπινοΛέφφε
Κατηγορία:Ποδοσφαιριστές ΟΣΣ Παλέρμο
Κατηγορία:Ποδοσφαιριστές Τορίνο ΦΚ
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Ρόμα
Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου
Άγια Ιριζούκι

Η **Άγια Ιριζούκι** (Ιαπ. , *Aya Irizuki)*, (6 Ιουλίου 1983) είναι Ιαπωνίδα ηθοποιός και χορεύτρια Μπούτοχ.

## Βιογραφία
Γεννήθηκε το 1983 στην Καναγκάβα και ξεκίνησε από τα παιδικά της χρόνια μαθήματα στην τέχνη και το μπαλέτο. Το 2001, επισκέφθηκε το *Asbestos Studio*, όπου ο Τατσούμι Xιτζικάτα δημιούργησε τον ιαπωνικό χορό Μπούτοχ στη δεκαετία του 1960. Από το 2002 έως το 2006 σπούδασε στην σχολή καλών τεχνών του Πανεπιστημίου Τεχνών του Τόκυο (*Tokyo Geijutsu Daigaku*).

Το 2007 έπαιξε τον πρωταγωνιστικό ρόλο της Γιου στην ταινία  Άνθη κερασιάς – Hanami της Ντόρις Ντόρι, μαζί με τους Έλμαπ Βέππερ και την Χανελόρε Έλσνερ. Το 2008, χόρεψε σόλο στο *Ensemble Origin Japan* στο Carnegie Hall στη Νέα Υόρκη. Το 2013 εμφανίστηκε με τη σόλο παράσταση *Σαύρα Βασίλισσα* στο Βερολίνο . Με την υποστήριξη της *[[Yoshino Gypsum Art Foundation]],* η Άγια Ιριζούκι από το 2014, μένει μόνιμα στη Γερμανία. Το 2016 έπαιξε στην ταινία Χ''αιρετισμούς από τη Φουκουσίμα'' όπου ήταν πρωταγωνίστρια μαζί με τη Ρόζαλι Τομάς, Η ταινία είναι παραγωγής της Ντόρις Ντόρι.

## Παραπομπές


## Εξωτερικοί σύνδεσμοι
* Επίσημη ιστοσελίδα Aya Irizuki 
* 

Κατηγορία:Ιαπωνέζες ηθοποιοί κινηματογράφου
Κατηγορία:Χορευτές
Άλμπερτ Μπέργκερ

O **Άλμπερτ Μπέργκερ** (αγγλικά: *Albert Berger*) είναι Αμερικανός παραγωγός, κυρίως, του κινηματογράφου. Περισσότερο γνωστός είναι για τη συμπαραγωγή του στις ταινίες *[[Little Miss Sunshine]]* (2006) και *[[Nebraska (ταινία)|Nebraska]]* (2013), για τις οποίες υπήρξε υποψήφιος για Όσκαρ Καλύτερης Ταινίας. Εκτός από αυτές τις ταινίας έχει συμμετάσχει στην παραγωγή, μεταξύ άλλων, και στις ταινίες *[[Election (ταινία, 1999)|Election]]* (1999), *[[Cold Mountain (ταινία)|Cold Mountain]]* (2003) και *[[Κρυφές επιθυμίες]]* (2006). Εκτός από τον κινηματογράφο, έχει ασχοληθεί και με την τηλεόραση, όπως για παράδειγμα, στην τηλεοπτική σειρά του HBO,  *[[The Leftovers (τηλεοπτική σειρά)|The Leftovers]]*, στην οποία υπήρξε co-executive producer.

## Παραπομπές


## Εξωτερικοί σύνδεσμοι
*

Κατηγορία:Αμερικανοί παραγωγοί ταινιών
Κατηγορία:Αμερικανοί παραγωγοί τηλεόρασης
Stalking Cat

Ο **Stalking Cat** (γεννημένος ως **Ντένις Άνβερ** (αγγλικά: *Dennis Anver*), 27 Αυγούστου 1958 - 5 Νοεμβρίου 2012) ήταν ένας Αμερικανός, ο οποίος έγινε ιδιαίτερα γνωστός για τα σωματική του τροποποίηση, προσπαθώντας να μοιάσει εμφανισιακά με τίγρη. Υπέστη 14 χειρουργικές επεμβάσεις για αυτόν σκοπό, και γράφτηκε στο βιβλίο Guiness ως ο «άνθρωπος με τη μονιμότερη εμφάνιση/μεταμόρφωση σε εμφάνιση ζώου». Ο Άνβερ καταγόταν από τις ιθαγενείς φυλές της Αμερικής Λακότα και Χιούρον. Το όνομά "Stalking Cat" το πήρε, όταν ήταν ακόμα παιδί, από έναν θεραπευτή της φυλής του.

Γεννημένος στο Μίσιγκαν, ξεκίνησε τις πρώτες μετατροπές της εξωτερικής του εμφάνισης κατά τη δεκαετία του 1980. Σε μία συνέντευξή του, δήλωσε, πως κατά την αρχαία παράδοση των Χιούρον, οι άνθρωποι άλλαζαν την εμφάνισή τους, μοιάζοντας στο τοτέμ τους, το δικό του τοτέμ, συγκεκριμένα, ήταν η θηλυκή τίγρης. Αργότερα, έγινε πολύ γνωστός στην κοινότητα Furry fandom, όπου συμμετείχε σε διάφορα συνέδρια. Στις 5 Νοεμβρίου του 2012, βρέθηκε νεκρός στο γκαράζ του, ενώ μερικές μέρες αργότερα, ο θάνατός του αποδόθηκε στην αυτοκτονία. 

## Παραπομπές


## Εξωτερικοί σύνδεσμοι
*Stalking Cat, WikiFur biography
*Livejournal, online journal
*Stalking Cat , official site

Κατηγορία:Τροποποίηση σώματος
Κατηγορία:Furry fandom
Ροντόνια

Η **Ροντόνια** (πορτογαλικά: *Rondônia*) είναι πολιτεία στη δυτική Βραζιλία. Συνορεύει δυτικά με την πολιτεία Άκρι, βορειά με την Αμαζόνας και ανατολικά με τη Μάτου Γκρόσου. Στα νότια συνορεύει με τη Βολιβία. Διοικητικό κέντρο της πολιτείας είναι Πόρτου Βέλιου.

Η πολιτεία Ροντόνια ονομάστηκε προς τιμήν του στρατάρχη Καντίντου Ροντόν.

## Γεωγραφία
Περίπου 80% της έκτασης της πολιτείας καταλαμβάνει τροπικό δάσος του Αμαζονίου.

## Διοικητική διαίρεση
Η Ροντόνια διοικητικά διαιρείται σε 2 μεσοπεριοχές και 8 μικρόπεριοχες και έχει 52 δήμους. Η πολιτεία έχει πληθυσμό 1.562.409 κατοίκους και έκταση 237.590,9 τετ.χλμ.

## Οικονομία
Η βάση της οικονομίας είναι η γεωργία. Καλλιεργούνται το καφεόδεντρο και το κακαόδεντρο.

## Παραπομπές


## Εξωτερικοί σύνδεσμοι

* 

Κατηγορία:Πολιτείες της Βραζιλίας
Τοκαντίνς

Το **Τοκαντίνς** (πορτογαλικά: *Tocantins*) είναι πολιτεία στην κεντρική Βραζιλία. Συνορεύει δυτικά με την πολιτεία Μάτο Γκρόσο, βορειά με την Παρά και Μαρανιάο, ανατολικά με την Πιαουί και Μπαΐα και νότια με την Γκοϊάς. Διοικητικό κέντρο της πολιτείας είναι η πόλη Πάλμας.

Το μεγαλύτερο μέρος της πολιτείας καταλαμβάνει η οικολογική περιοχή Σερράδο. Το όνομα της πολιτείας  προέρχεται από το όνομα του ομώνυμου ποταμού και σημαίνει *«το ράμφος του τουκάν»* στην γλώσσα τούπι.

## Διοικητική διαίρεση
Η Τοκαντίνς διοικητικά διαιρείται σε 2 μεσοπεριοχές και 8 μικρόπεριοχες και έχει 139 δήμους. Η πολιτεία έχει πληθυσμό 1.383.445 κατοίκους και έκταση 277.621,9 τετ.χλμ.

## Οικονομία
Η βάση της οικονομίας είναι η γεωργία: καλλιέργειες και κτηνοτροφία.

## Παραπομπές


## Εξωτερικοί σύνδεσμοι

* 

Κατηγορία:Πολιτείες της Βραζιλίας
Φρειδερίκος της Έσσης-Κάσσελ

Ο **Φρειδερίκος** (γερμ.: *Friedrich*, 11 Σεπτεμβρίου 1747 - 20 Μαΐου 1837) από τον Οίκο της Έσσης ήταν πρίγκιπας της Έσσης-Κάσσελ και στρατηγός στη Δανία. Έκανε έδρα του το κάστρο Ρούμπενχαϊμ και είναι ο ιδρυτής του ομώνυμου κλάδου.

## Βιογραφία
Ήταν ο τρίτος γιος του Φρειδερίκου Β΄ της Έσσης-Κάσσελ και της Μαρίας των Γουέλφων-Ανοβέρου, κόρης του Γεωργίου Β΄ της Βρετανίας.

Οι σχέσεις των γονιών του δεν ήταν καλές: από το 1747 ζούσαν χωριστά. Ο πατέρας του, έπειτα από δύο έτη έγινε Καθολικός και το 1755 ακύρωσε το γάμο του. Η μητέρα του πήγε με τα παιδιά της στην αδελφή της Λουίζα, σύζυγο του Φρειδερίκου Ε΄ της Δανίας. Εκεί μεγάλωσε τους τρεις γιους της ως Προτεστάντες.

To 1785 απεβίωσε ο πατέρας του και ο πρωτότοκος Γουλέλμος Α΄ έφυγε από τη Δανία για να τον διαδεχθεί. Είχε πρώτα νυμφευτεί την εξαδέλφη του Βιλελμίνη Καρολίνα, κόρη του Φρειδερίκου Ε΄. Ο δευτερότοκος Κάρολος επίσης νυμφεύτηκε εξαδέλφη του, τη Λουίζα, άλλη κόρη του Φρειδερίκου Ε΄· έμεινε στη Δανία και έγινε στρατάρχης. Ο Φρειδερίκος έγινε στρατηγός στο στρατό της Δανίας.

Νυμφεύτηκε την Καρολίνα του Νάσσαου-Ούζινγκεν, που ο πατέρας της ήταν ο τελευταίος του κλάδου του και έτσι η Καρολίνα ήταν κληρονόμος αξιοσέβαστης περιουσίας. Το 1781 αγόρασε από τον αδελφό του Κάρολο το κάστρο Ρούμπενχαϊμ (στο Όφφενμπαχ), το οποίο έγινε η έδρα των απογόνων του. Ο κλάδος του είναι γνωστός ως Έσσης-Κάσσελ-Ρούμπεναϊμ και μαζί με τον κλάδο Φίλιππσταλ είναι οι δύο κλάδοι που επιζούν ως τις ημέρες μας από τον Οίκο της Έσσης-Κάσσελ.

## Οικογένεια
Νυμφεύτηκε το 1786 την Καρολίνα, κόρη του Καρόλου Γουλιέλμου του Νάσσαου-Ούζινγκεν, και είχε τέκνα:
* Γουλιέλμος 1787-1867.
* Κάρολος Φρειδερίκος 1789-1802.
* Φρειδερίκος Γουλιέλμος 1790-1876.
* Λουδοβίκος Κάρολος 1791-1800.
* Γεώργιος Κάρολος 1793-1881.
* Λουίζα Καρολίνα Μαρία Φρειδερίκη 1794-1881, παντρεύτηκε τον Γεώργιο, Κόμη φον ντερ Ντέκεν, στρατηγό Ιππικού του Αννοβέρου.
* Μαρία 1796-1880, παντρεύτηκε τον Γεώργιο του Μεκλεμβούργου-Στρέλιτς.
* Αυγούστα 1797-1889, παντρεύτηκε τον Αδόλφο, Δούκα του Κέιμπριτζ. Η κόρη της Μαρία Αδελαΐδα ήταν η μητέρα της Μαρίας του Τεκ, συζύγου του Γεωργίου Ε΄ του Ηνωμένου Βασιλείου.

## Πρόγονοι

## Παραπομπές


Κατηγορία:Οίκος της Έσσης
Γιόσουα Κίμιχ

Ο **Γιόσουα Κίμιχ** (γερμανικά: *Joshua Kimmich*, , 8 Φεβρουαρίου 1995) είναι Γερμανός ποδοσφαιριστής που αγωνίζεται ως μέσος στην Μπάγερν Μονάχου και στην Εθνική Γερμανίας.

## Καριέρα
### Σε συλλογικό επίπεδο
Ξεκίνησε να αγωνίζεται επαγγελματικά το 2013 στη Λειψία όπου έμεινε για δύο χρόνια. Από τον Ιανουάριο του 2015 παίζει στην Μπάγερν Μονάχου, με την οποία έχει κατακτήσει τρία πρωταθλήματα (2016, 2017 και 2018), τρία Σούπερ Καπ (2017, 2018, 2019), καθώς και ένα Κύπελλο Γερμανίας (2016). Επίσης, συμπεριελήφθη στην καλύτερη ενδεκάδα νέων ποδοσφαιριστών του Τσάμπιονς Λιγκ για το 2016.

### Στην εθνική ομάδα
Στην Eθνική Γερμανίας παίζει από το 2016. Ήταν στην αποστολή της ομάδας στο Euro του 2016 και αναδείχθηκε στην καλύτερη ενδεκάδα του τουρνουά. Πέτυχε το πρώτο του γκολ στις 4 Σεπτεμβρίου του 2016 στον αγώνα με τη Νορβηγία για τα προκριματικά του Μουντιάλ του 2018. Επιπλέον, ήταν στο ρόστερ της ομάδας στο Κύπελλο Συνομοσπονδιών του 2017, όπου η Γερμανία κατέκτησε τον τίτλο. Επίσης, αγωνίστηκε στο Μουντιάλ 2018.

## Παραπομπές

## Εξωτερικοί σύνδεσμοι
* 

Κατηγορία:Γερμανοί ποδοσφαιριστές
Κατηγορία:Ποδοσφαιριστές Εθνικής Γερμανίας
Κατηγορία:Ποδοσφαιριστές ΦφΜ Στουτγκάρδη
Κατηγορία:Ποδοσφαιριστές Μπάγερν Μονάχου
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Μέσοι ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Παίκτες νικητές Κυπέλλου Συνομοσπονδιών FIFA
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Ευρωπαϊκού Πρωταθλήματος 2024
Βατσιανά Γαύδου

[μικρογραφία|[Δήμος Γαύδου]]

Τα **Βατσιανά** είναι μικρός οικισμός της Περιφερειακής Ενότητας Χανίων, στην Περιφέρεια Κρήτης. Βρίσκεται στο νησί της Γαύδου και υπάγεται διοικητικά στον Δήμο Γαύδου. Σύμφωνα με την Απογραφή του 2011, τα Βατσιανά έχουν πληθυσμό 29 κατοίκους.

Στον οικισμό βρίσκονται μια λιθόκτιστη ορθόδοξη εκκλησία καθώς και το εθνογραφικό μουσείο του νησιού της Γαύδου. Περίπου 3 χιλιόμετρα νοτιοανατολικά των Βατσιανών, στο ακρωτήριο Τρυπητή που προεξέχει στη θάλασσα ως βραχώδης γέφυρα, έχει ανεγερθεί ξύλινη κατασκευή σε σχήμα καρέκλας, με επιγραφή που υποδεικνύει ότι πρόκειται για το νοτιότερο σημείο της ευρωπαϊκής ηπειρωτικής μάζας. Η καρέκλα ονομάζεται επίσης «ο θρόνος του Οδυσσέα», καθώς η Γαύδος έχει κατά καιρούς ταυτιστεί με τη μυθική νήσο Ωγυγία, κοντά στις ακτές της οποίας ναυάγησαν τα πλοία του Οδυσσέα.

## Γεωγραφία
Τα Βατσιανά Γαύδου είναι χτισμένα σε υψόμετρο 243 μέτρων στο εσωτερικό της Γαύδου, του νοτιότερου κατοικημένου νησιού της Ελλάδας και της Ευρώπης. Βρίσκεται σε μικρή απόσταση από το Άκρο Τρυπητή, το νοτιότερο σημείο της Ευρώπης, και περιβάλλεται από φυσικά τοπία μοναδικής ομορφιάς και σπάνιας βιοποικιλότητας.

## Πολιτισμός
Τα Βατσιανά, όπως και οι υπόλοιποι οικισμοί του νησιού, διατηρούν έντονα παραδοσιακά κρητικά στοιχεία, με χαρακτηριστική αρχιτεκτονική και ήπιο τρόπο ζωής. Η Γαύδος, κατά τον 20ό αιώνα, χρησιμοποιήθηκε ως τόπος εξορίας, γεγονός που έχει αφήσει ιστορικά και πολιτισμικά ίχνη στην περιοχή.

## Σύγχρονη ζωή
Η καθημερινή ζωή στα Βατσιανά είναι ήσυχη και λιτή, με έντονη την παρουσία της φύσης. Ο τουρισμός παρουσιάζει αυξητική τάση τους καλοκαιρινούς μήνες, οπότε και ο πληθυσμός αυξάνεται προσωρινά λόγω επισκεπτών και παραθεριστών.

## Πρόσβαση
Η πρόσβαση στα Βατσιανά γίνεται ακτοπλοϊκώς από την Παλαιόχωρα Χανίων προς το λιμάνι Καραβέ της Γαύδου. Από εκεί, οι επισκέπτες μπορούν να μετακινηθούν προς τον οικισμό οδικώς ή πεζοπορικά.

## Κοντινά αξιοθέατα
* Άκρο Τρυπητή – το νοτιότερο σημείο της Ευρώπης, με το «Κάθισμα της Ευρώπης»
* Παραλία Άγιος Ιωάννης – φημισμένη για τη φυσική ομορφιά και τον ελεύθερο χαρακτήρα της
* Μονοπάτια πεζοπορίας και παρατηρητήρια άγριας ζωής

## Διοικητικές μεταβολές

## Εξωτερικοί σύνδεσμοι
* Δήμος Γαύδου (ιστοσελίδα)

## Παραπομπές


## Χάρτης


Καστρι
Κατηγορία:Γαύδος
Γουλιέλμος της Έσσης-Κάσσελ

Ο **Γουλιέλμος** (δαν. *Vilhelm af Hessen-Kassel*, 24 Δεκεμβρίου 1787 - 5 Σεπτεμβρίου 1867) του Οίκου της Έσσης ήταν πρίγκιπας της Έσσης-Κάσσελ, από τον κλάδο Ρούμπενχαϊμ.

## Βιογραφία
Ήταν το πρώτο παιδί και ο πρωτότοκος γιος του Φρειδερίκου της Έσσης-Κάσσελ, στρατηγού στη Δανία, και της Καρολίνας, κόρης του Καρόλου Γουλιέλμου του Νάσσαου-Ούζινγκεν.

Η μητέρα του ήταν κάτοχος σημαντικής περιουσίας, μια και ο πατέρας της ήταν ο τελευταίος του κλάδου του. Ο Γουλιέλμος απεβίωσε το 1867 σε ηλικία 80 ετών. Το 1875 απεβίωσε ο γιος τού εξαδέλφου του, Φρειδερίκος Γουλιέλμος Α΄ της Έσσης, ο οποίος είχε νυμφευτεί μοργανατικά, έτσι οι έξι γιοί του δεν μπορούσαν να τον διαδεχθούν. Επόμενος στη διαδοχή ήταν ο γιος του Γουλιέλμου, ο Φρειδερίκος Γουλιέλμος Β΄, που έγινε εκλέκτορας της Έσσης.

## Οικογένεια
Νυμφεύτηκε το 1810 την Καρλόττα των Όλντενμπουργκ, κόρη του Φρειδερίκου, Διαδόχου της Δανίας, και είχε τέκνα:
* Καρολίνα Φρειδερίκη (1811 - 1829).
* Μαρία Λουίζα Καρλόττα (1814 - 1895), παντρεύτηκε το Φρειδερίκο Αύγουστο του Άνχαλτ-Ντέσσαου.
* Λουίζα (1817 - 1898), παντρεύτηκε το Χριστιανό Θ΄ της Δανίας. Μεταξύ άλλων, γιος τους ήταν ο:
** Γεώργιος Α΄ της Ελλάδας.
* Φρειδερίκος Γουλιέλμος Β΄ (1820 - 1884), Εκλέκτορας της Έσσης.
* Αυγούστα Σοφία Φρειδερίκη (1823 - 1899), παντρεύτηκε το βαρόνο Καρλ Φρέντερικ του Μπλίξεν-Φίνεκε, κύριο του Νέσμπχυολμ.

## Πρόγονοι

## Παραπομπές

Κατηγορία:Οίκος της Έσσης
Γκαλ Γκαντότ

Η **Γκαλ Γκαντότ-Βαρσάνο** (εβραϊκά: גל גדות, 30 Απριλίου 1985) είναι Ισραηλινή ηθοποιός του κινηματογράφου και της τηλεόρασης και μοντέλο. Περισσότερο γνωστή για τον ρόλο της ως Wonder Woman στις ταινίες του Εκτεταμένου Σύμπαντος της DC: *[[Batman v Superman: Η Αυγή της Δικαιοσύνης]]* (2016), *[[Wonder Woman (ταινία, 2017)|Wonder Woman]]* (2017), ''Justice League'' (2017, και στην σκηνοθετική του έκδοση του 2021), *[[Wonder Woman 1984]]* (2020), *[[Shazam! Η Οργή των Θεών]]* (2023), και ''The Flash'' (2023). Άλλος της γνωστός ρόλος ήταν ως Gisele Yashar στο franchise *[[Fast & Furious]]*.

Γεννημένη στο Πετάχ Τίκβα, ξεκίνησε, αρχικά, στρατιωτική καριέρα, η οποία σταμάτησε όταν ήταν 20 ετών. Στα 18 της ωστόσο, ασχολήθηκε παράλληλα και με το μόντελινγκ, κερδίζοντας το 2004, τον τίτλο της Μις Ισραήλ. Μετά τα 20 της, παρακολούθησε μαθήματα νομικής.  Μερικά χρόνια χωρίς επιτυχία στον κινηματογράφο πέρασαν έως το 2009, όπου ήρθε η πρώτη της μεγάλη επιτυχία με το 4ο franchise *The Fast and the Furious*. Είναι παντρεμένη από το 2008 και έχει τέσσερις κόρες.

## Φιλμογραφία

### Κινηματογράφος

## Παραπομπές


## Εξωτερικοί σύνδεσμοι

* 
* 

Κατηγορία:Ισραηλινοί ηθοποιοί
Κατηγορία:Εβραίοι καλλιτέχνες
Κατηγορία:Ισραηλινές μοντέλα
Κατηγορία:Γυναίκες ηθοποιοί φωνής
Πάτι Τζένκινς

Η **Πατρίσια Λία Τζένκινς** (αγγλικά: *Patricia Lea Jenkins*, 24 Ιουλίου 1971 -) είναι Αμερικανίδα σκηνοθέτις, κυρίως, του κινηματογράφου και σεναριογράφος. Είναι περισσότερο γνωστή για τη σκηνοθετική της δουλειά στις ταινίες *[[Monster (ταινία, 2003)|Monster]]* και *[[Wonder Woman (ταινία, 2017)|Wonder Woman]]* (2017), ενώ το 2020, θα κυκλοφορήσει το σίκουελ της τελευταίας, το οποίο επίσης σκηνοθέτησε. Πέρα από τον κινηματογράφο, έχει σκηνοθετήσει και στην τηλεόραση επεισόδια σειρών όπως το *[[Arrested Development (τηλεοπτική σειρά)|Arrested Development]]* και *[[The Killing (τηλεοπτική σειρά)|The Killing]]*

Γεννημένη στην Καλιφόρνια, το 1995 αποκτά την πρώτη της επαφή με τον κινηματογράφο, ως βοηθός καμεραμάν, στην ταινία  *A Modern Affair*.  Κατόπιν, το 2001, κυκλοφορεί το πρώτο της έργο μικρού μήκους, ονόματι *Velocity Rules*. Το 2003, με το σενάριο και τη σκηνοθεσία στην ταινία *Monster*, αποκτά δημοτικότητα. Μεταξύ άλλων βραβείων από την ταινία κέρδισε και το Independent Spirit Award for Best First Feature.

Με την ταινία *Wonder Woman* κατάφερε να σπάσει αρκετά ρεκόρ στο box-office: αρχικά, έκανε το καλύτερο άνοιγμα στις ΗΠΑ για ταινία σκηνοθετημένη από γυναίκα, και επίσης έγινε η πιο επιτυχημένη εισπρακτικά ταινία, σκηνοθετημένη από γυναίκα, θέση που διατηρούσε η Φιλίντα Λόιντ με το *[[Mamma Mia! Η Ταινία|Mamma Mia!]]*. Εκτός των άλλων, η Τζένκινς, έγινε η πρώτη γυναίκα που σκηνοθέτησε αμερικανική live-action superhero ταινία.

## Παραπομπές


## Εξωτερικοί σύνδεσμοι

* 
* 2004 Patty Jenkins interview with Jon Niccum

Κατηγορία:Αμερικανοί σκηνοθέτες
Κατηγορία:Αμερικανοί σεναριογράφοι